*Objava za medije, 5.12.2021*

**Glasujte tudi vi! Znani so kandidati za nazive javnega natečaja Prostovoljec zasavske regije 2021**

**Zbrani so predlogi kandidatov za nazive javnega natečaja Prostovoljec zasavske regije 2021. Od 5.12.2021 do 31.12.2021 poteka glasovanje. Vabljeni, da svoj glas oddate tudi vi! Vse prejete kandidature je temeljito pregledala strokovna komisija in vse ustrezne predloge uvrstila na javno glasovanje.**

Letos bomo podelili nazive v treh kategorijah, **Prostovoljec zasavske regije 2021** po posameznih občinah, **Prostovoljska organizacija zasavske regije 2021** in **Prostovoljski projekt zasavske regije 2021**. Svoj glas lahko namenite nominiranim v dveh kategorijah. V kategoriji **Prostovoljec zasavske regije 2021** lahko glasujete za prostovoljke in prostovoljce iz občine Litija, Hrastnik in Trbovlje in v kategoriji **Prostovoljski projekt zasavske regije 2021** za prostovoljske projekte, programe, dogodke, akcije ipd. Po končanem glasovanju bodo podeljeni nazivi tistim, ki bodo v posamezni kategoriji izmed kandidatov prejeli največ glasov.

Kandidat za naziv Prostovoljec zasavske regije 2021 iz občine Zagorje ob Savi je le eden, prav tako je ena organizacija v kategoriji za naziv Prostovoljska organizacija zasavske regije 2021. Vsi prejemniki nazivov bodo javno objavljeni 10.1.2022.

Glasujete tako, da na številko **030 400 444** pošljete SMS s ključno besedo, ki je navedena v oklepaju pri imenu oziroma nazivu vsakega kandidata. V vsaki kategoriji lahko oddate po en glas. V vsaki kategoriji se upošteva en glas iz ene telefonske številke. Storitev ni dodatno zaračunana.

Kategorija 1. Kandidati za naziv **Prostovoljec zasavske regije 2021** (kandidati so predstavljeni po občinah in abecednem vrstnem redu )

1. **Jelka Jantol**, Litija (pošljite ***KAN1*** na 030 400 444)
2. **Mijo Levačič**, Litija (pošljite ***KAN2*** na 030 400 444)
3. **Milena Dimec**, Litija (pošljite ***KAN3*** na 030 400 444)
4. **Kristina Strmšek**, Hrastnik (pošljite ***KAN4*** na 030 400 444)
5. **Slobodan Filipovič**, Hrastnik (pošljite ***KAN5*** na 030 400 444)
6. **Jožefa Kukovič**, Trbovlje (pošljite ***KAN6*** na 030 400 444)
7. **Nataša Pavlovič**, Trbovlje (pošljite ***KAN7*** na 030 400 444)
8. **Zvonka Medvešek**, Trbovlje (pošljite ***KAN8*** na 030 400 444)

Kategorija 2: Kandidati za naziv **Prostovoljski projekt zasavske regije 2021** (kandidati so predstavljeni po abecednem vrstnem redu)

1. **Dobrodelna štrikalnica / od doma, Klub litijskih in šmarskih študentov** (pošljite ***PRO1*** na 030 400 444)
2. **Poletni program Društva prijateljev mladine Zagorje in Večgeneracijskega centra Zasavje, Društvo prijateljev mladine Zagorje** (pošljite ***PRO2*** na 030 400 444)
3. **Prostofer, Zavod Zlata mreža in Občina Hrastnik** (pošljite ***PRO3*** na 030 400 444)
4. **Urlaub na vasi, Kulturno društvo Podkum** (pošljite ***PRO4*** na 030 400 444);

Podrobnejše predstavitve kandidatov najdete na [www.consulta.si](http://www.consulta.si). Za več informacij pišite na info@consulta.si ali pokličite na 059 927 619.

Vabljeni h glasovanju!